Downloaded from YTS.MX
Official YIFY movies site: YTS.MX
Brillapalooza, un aplauso para as próximas lendas da música!
Un, dous, tres, catro.
Hai que abrazar e desfrutar.
Hai que bailar e namorar.
Vasme seguir?
Precísoo, preciso sabelo.
E agora, á guitarra solista,
o meu mellor amigo, o xenio das seis cordas: Otis!
Vouvos voar a cabeza!
Aquí, á batería, o mestre do ritmo: Reggie!
Son un burro.
Vale, pensaba que algo máis diría.
E, por último, ás voces,
eu, a poni con máis soul: Thelma.
Xuntos formamos os Baldes Ferruxentos!
Si!
Ei, Otis. Sabes de que é hora?
E non vou saber!
Thelma, ti sabes de que é hora?
Abofé que o sei!
Thelma!
Querémoste, Thelma!
Ai! Como doe.
Que duro está isto.
BALDES FERRUXENTOS
Que pasada!
Si, voaches máis alto ca nunca!
A ver se ao xurado lle gusta. Rebentei o cóccix.
Vouvos ser sincero: non creo que abonde.
Vale.
Se queremos triunfar mañá, precisamos pirotecnia.
Se tes até un foguete dos grandes!
Agarda, que?
- En fin, até mañá. - Axiña!
Que raio foi iso?
FICHAXES THELMA
- Bo día, Thelma. - Bo día, Bob.
Bessie, non librabas esta semana?
Non, a xente precisa queixo.
Escacho contigo. Fas mil horas extra.
Eu enténdote.
Thelma!
Ei, Otis!
A que andas? Que tal?
Lista para a audición de hoxe?
E tanto! Imos arrasar.
Levamos moito tentando triunfar.
Veña, ho. Tampouco tanto.
Xa van dez anos.
Non queres tocar nun sitio mellor?
A min tanto me ten onde se é contigo.
Thelma, coidado!
Mimá!
Quéresme matar?
Corta xa ese floco.
Perdón!
Arre demo! Outra vez.
Entón como vai esa letra?
Que letra?
Xa sabes. A letra da canción á que lle falta a letra.
Veña, Otis.
Esa atoóuseme desde pequena.
E agora, a estrea mundial do vídeo de Nikki Narval,
"Problemas no mar".
Isto tes que velo!
Agarda. Isto teño que velo.
Disque hai moitos peixes no mar,
mais ningún é coma min. Non me deixes escapar.
Pasa do que os demais din, pois eu sonche ben singular.
Singular, sonche ben singular.
Os problemas vante afogar, pero eu pódoche axudar...
Mimá, ela si que o ten todo.
Diso nada. Nikki é unha vendida e unha falsa.
E que? Actúa en Brillapalooza todos os anos.
Nós tamén o faremos algún día.
Ei, Thelma, Otis!
Que queres?
O esterco non se vai mover só.
Si, Thelma. Así non hai quen traballe.
Vale, xa vou.
- Dános esterco. - Morremos coa fame.
Nada de pórme ovos no pelo.
Papou unha mosca! Salvádea!
Estiven no seu cerebro!
- Dixen "so"! - Ai, non.
Que non me vexa.
Caeulle unha avalancha de cagallóns!
Que estás, ensaiando para o teu número?
Non, Circonia. Ben sabes que vou cantar.
Ti deliras.
Quen vai oír a música dunha poni de granxa?
Es noxenta.
Nena, nós temos beleza e talento.
E ti non tes nada.
- Pero que...? - Ei!
Pero non teño conxuntivite.
Como? Esteban, iso é certo? Teño conxuntivite?
Pois creo que si.
Comezamos a busca de talentos para Brillapalooza
coas Eguas Radiantes.
Si!
Isto é un soño ou é a vida real?
Viva! Así me gusta.
Estou tan nerviosa que me sae o corazón polo cu.
Iso é imposíbel.
- Non, nótoo. - Ola!
O seguinte número desta noite
é un tema orixinal interpretado por...
os Baldes Ferruxentos?
BALDES FERRUXENTOS
Ti podes.
Ola a todos.
Somos os Baldes Ferruxentos...
Seguinte!
Un momento. Que?
Fóra do escenario.
Pero se aínda non tocamos.
Síntoo, moza. Non tedes futuro.
Levamos anos esperando isto.
Que problema hai?
Non tedes o que hai que ter.
A que te refires?
Buscamos xente cun certo aspecto,
que brille e ilumine o escenario,
non un poni de granxa calquera.
O que?
Para actuar en Brillapalooza, hai que ser especial.
Síntovolo, pero nunca tocaredes alí.
Escoita, meu...
Thelma!
GASOLINA E PENSO SEMPRE FRESCO!
Nunca tocaredes alí.
Escoita, meu...
Nin de broma!
Boa noite, bela dama.
A que se debe esa cara?
Veño de moi lonxe para animarvos.
Unídesvos á miña cruzada?
Claro.
Deixádeme transportarvos a un reino de trasgos, bruxería
e colonos que percorren a ruta de Oregón.
É un xogo orixinal que estiven deseñando.
Chámase Caravanas e Dragóns.
Que?
O meu personaxe é un caudillo chamado Burronan.
Mira. Ten unha mamila falsa que usa como estrela ninja.
- Ui. - Burro... que?
Toma, este é o teu:
unha poni colono que lle dá ás artes marciais.
Pasou o cólera, así que é moi resistente.
Ponlle nome.
Dona Egua?
Veña, ponlle imaxinación.
De acordo: dona Egua Triste.
Como? Que pouca graza.
Non podo ser esta?
Síntoo, pero todos queren ser esa.
A clériga de nivel 300.
Desbloquéase vendéndolle a alma a un metamorfo.
Resulta que uns trasgos
atacaron a nosa caravana
e só sobrevivimos nós.
Perdoa, Otis.
O xogo é xenial,
pero non estou de humor para xogar.
Non te preocupes polo de hoxe.
Xa, claro. Xa oíches o xurado.
Nunca imos triunfar.
Non tal. Isto acaba de comezar.
Haberá máis oportunidades.
Non.
Con esta pinta non vou a ningures.
Todos o din e levan razón.
A min parécesme perfecta.
Boa noite.
Ben, o almorzo!
- Foto de grupo! - Conseguímolo.
As Eguas Radiantes arrasaron onte.
Quita ese ollo.
Chegar e encher! Si, señor!
Foi incríbel!
A ver, un momento. Sácame o ollo bo.
Thelma?
Ah, ola.
Ola, rariña. Bonito corno.
Otis, a que che lembro?
A unha poni cunha cenoria na cabeza?
Que? Non. Pensa, parviño.
Veña, bótalle imaxinación.
PURPURINA - PINTURA
Xa sei! Es unha cenoria cun poni pegado ao cu.
Non! Vamos, Otis. Pensa, home.
Ah! Es a nova mascota do Mes das Verduras.
Otis, vasme matar.
Coidado!
Ai, que noxo! Que é isto?
Thelma, penso que deberías ir verte.
A ver se aprende a conducir.
Que?
Unha unicornio.
Son unha unicornio!
Unha unicornio falsa.
Que máis dá?
Tírame unha foto para Oinkstagram.
Agarda, vou borrar a conta antiga.
Crearei un perfil novo.
A antiga eu nunca existiu.
Non. A antiga ti é amiga miña.
ELIMINAR CONTA ELIMINADA
- Listo. - Estás de broma?
Toma, tira a foto.
Moi ben. Preparada?
Un, dous, tres.
FOTO
A ver, como saio?
Meu, deixa de amolarme.
Agora en serio.
Mira, un unicornio! Xa vos dixen que existían.
Unicornio!
Vas deixar que crean que es unha unicornio de verdade?
É o mellor día da miña vida. Que bonita é!
Non lle vou partir o corazón á nena.
Ola.
- Ola, neniña. Como te chamas? - Suzie.
- E ti? - Thelma.
Thelma?
Thelma a Unicornio?
Podemos tirar unha foto?
Claro, guapa. Abofé que si.
Igual che estrago o móbil co brillo.
- É unha miraxe? - Non o podo crer.
- Vaia par. - Listas?
Dicide "Luís"!
- Luís. - Luís.
- Con dentes! - Que se vexan.
- Así? - Pasácheste, meu amor.
Po de unicornio?
Seguro que sabe a lambonadas!
- Dáme un pouco. - Toma.
Moitas grazas.
Mira para aí!
Un momento.
Un unicornio de verdade!
Concederame a xuventude eterna?
Disparas láseres polo corno?
- Chéirache a caca a flores? - Pois...
- Como tes o sangue? - Multicolor.
Non tes voz de unicornio.
Que insinúas?
Pensei que soarías así:
"Ola, son unha unicornio! Choro bágoas de purpurina!"
Eses unicornios coméronos os dragóns.
Sabes facer maxia?
- Maxia? - Si, sabes?
- Sei. Sei cantar. - Canta para nós!
- Canta! - Si!
Colle a guitarra. Esta é a nosa.
Estarás de broma.
- Queres tocar así? - Claro!
Desculpa.
De verdade es unha unicornio real?
Pois claro. Abofé que si.
- Incríbel! - Que ben.
É xenial!
Thelma.
Reggie?
Vaia cambio! Estás que rachas!
Otis, ao teu sitio.
Eu alucino.
Xa o sinto. Aí está,
polo aire a abrollar.
Xa se oe.
Os paxaros estanmo a bisbar.
E non para
de medrar.
Coma un fénix da cinsas xurdirá.
É incríbel
se o aceptas sen mirar atrás.
Non o sentes?
Prendeu xa
e nunca, nunca morrerá.
Xamais deixes
de avivar
o teu lume interior.
Creo que lles gusta!
Si! Sigue!
Levo tempo coa intención
de escribir unha canción
que a xente cante con emoción.
Agora bérroa,
bérroa a pleno pulmón.
Si.
Non o sentes?
Prendeu xa
COMPARTIR
e nunca, nunca morrerá.
Non o sentes?
Prendeu xa
e nunca, nunca morrerá.
Xamais deixes
COMPARTIR
de avivar
esa luz que che dá valor.
Xamais deixes
de avivar
o teu lume interior.
O teu lume interior.
Que pasada!
Pois nada. Seica imos ver unha unicornio.
NOTICIAS 4
Sobra dicir
que por aquí non pasan moitos unicornios cantantes.
Non é algo que se vexa acotío.
Non, normalmente non.
- Grazas por vir. Ti tamén, calvo. - Si!
Viva Thelma!
Non esquezades a banda.
- Asínovos un autógrafo? - Non, grazas.
Non o creo. Á xente gústalle a nosa música!
Foi alucinante!
Agora deberías sacar o engrudo ese.
Como? Nin de broma. Non me penso lavar.
É o que esperaba. Por fin son especial.
Xa o eras antes, Thelma.
Non precisas todo iso.
Por que? Ti sempre finxes
que es o Burrán ese.
Chámase Burronan.
E iso é diferente. É un xogo.
Pero pénsao, Otis.
Ninguén nos facía caso até agora.
Por fin parezo unha estrela.
Xa, pero non pensei que sería para sempre.
Veña, agora a xente escoita a nosa música.
De acordo.
Otis, mira!
EN DIRECTO
Bailando, seguindo o compás.
Plis, plas.
Os Piscimozos. Os Piscimozos.
Hai que saltar.
- Hai que limpar. - Sen parar.
Piscimozos. Os Piscimozos.
Hai que limpar.
Imos fregar, aquí e alá.
Sempre imos a por todas
trone, neve, vente ou chova.
Piscimozos!
A que demo andades?
Xa abonda de facer o pallaso na galería.
Nikki!
Ola, rapaces!
Bam! Adiviñade quen está de volta.
Bo día, Megan. Como anda a miña asistenta favorita?
De marabilla, Nikki.
Metédevos, mozos. Está boísima.
Tes sesión de fotos ás 12, masaxe á 1
e limpeza de colon con algas ás 3.
Ola, Nikki. Que mañá tan boa.
Mimá!
O DIXOMEDÍXOME NIKKI FAI AUGA POR TODAS AS XUNTAS
Ai, nena.
Publicaron unha crítica horríbel de ti no xornal.
Non quero nin que a oias.
Escoita.
"Este venres atopouse en Las Vegas un cadáver de balea
a 300 quilómetros da praia máis próxima.
Era Nikki Narval,
que deu un concerto con fedor a marea baixa."
Iso doe.
Vic, por que mo les?
Iso, Vic. A que vén iso?
Son o teu representante.
As críticas danme igual.
A xente ama "Problemas no mar".
É número un en todas as listas.
A número un cun dous detrás.
TOP 100
Nikki, sereiche franco porque te quero.
A túa fama esvaécese.
Se non damos un golpe axiña, a túa carreira vaise ao nicho.
Pois arránxao!
Hai que levar a túa marca máis alá da música.
Precisamos unha estratexia.
O representante es ti. Búscaa.
Megan, tráeme un caldeiro de bacallau. Xa!
Agora mesmiño, nena.
Até logo, Vic.
Oi, mala cousa.
Invocaches un demo.
Ai, si? Ven a por min, demo.
- Cullerazo! - Bloqueado!
Non! Roubáchesme a alma!
Agarda. Oes iso?
Si, oio.
Mi madriña. Non é...?
Peggy Purvis, a lendaria produtora musical!
Non pode ser! Non se retirara?
Que fai aquí?
Creo que veu verte a ti, mociña.
Mimá!
Que ben lle pegas! Case cago por min!
Xa se nota, si!
Que barbaridade!
Thelma!
Acabo de tocar cunha lenda da guitarra!
Xa ves! Quen o ía dicir?
Thelma, non si?
Peggy Purvis.
Son moi fan túa.
A canción que cantaches no telexornal?
Nunca oíra cousa igual.
En serio? Grazas.
Como a compuxeches?
Esa? Escribina hai xa moito tempo,
pero nunca lla tocara a ninguén.
Mimá, rapaza! Es do que non hai.
E é unha unicornio.
Iso tanto me ten.
Esta canta a guía telefónica e faite chorar.
Non é para tanto.
Entón que, queredes gravar un disco?
Toc, toc. Hai alguén aí?
Vai en serio? É o noso soño!
Pero pensaba que...
Que me retirara ao quedar cega?
Igual podo volver por vós.
Axiña, que unha non se fai máis nova.
Imos gravar un disco con Peggy Purvis?
O que?
COIRO CURTIDO ESTUDIO DE GRAVACIÓN
Adiante.
Mi madriña!
Nunca estivera nun estudio.
Recoiro!
Pois ídevos acostumando.
Ides pasar moito tempo aquí.
Non pode ser!
Patsy Porca e Búfalo Bruma?
Os mesmiños.
Algún día, vós tamén estaredes aí.
Bum!
É curioso.
Dicían que non triunfariamos polo noso aspecto.
Por sorte, a min iso dáme igual, Thelma.
Peggy, dime a verdade:
meterasnos en Brillapalooza?
Non, iso non cho podo asegurar.
Pero podes meterte ti se cantas desde a verdade,
se cantas co corazón.
Teño unha canción en que levo traballando desde pequena.
Non dou escrito a letra.
Non te preocupes.
As letras son coma as multas:
chegan cando menos o esperas.
A ver que tes nese cancioneiro.
Lume!
Se todos vimos da nada,
se estamos feitos de estrelas,
se as árbores medran dunha semente
e cumprir un soño é o que temos en mente...
- Eu digo: por que? - Por que, por que?
- Por que? - Por que?
Por que non vou ser eu?
Teño boas raíces, non vou caer.
Os meus soños, sempre a crecer.
CANCIÓNS
Alzareime sen medo.
A miña verdade é o meu credo.
Digo: por que, por que non vou ser eu?
Por que, por que non vou ser eu?
Por que?
Si.
Por que non vou ser eu?
Meu amor, tes que collelo.
Peggy, corazón, teño boas novas.
Son Vic Diamante.
Que ben que colleses.
Pensaba que xa estarías morta.
Como me alegro de estar trabucado.
Que queres, Vic?
Agárrate ben, Peggy.
Teño unha oferta para ti e a unicornio,
unha que non poderedes rexeitar.
Si que podo. E, se non, mira: rexeito a oferta.
Nese caso, imaxino que non vos interesa abrir o concerto
de Nikki Narval de hoxe.
Esquéceo, Vic.
Veña, Peggy. Non teño tempo para xogar ao tira e afrouxa.
Detesto tirar
e moito máis afrouxar, ben o sabes.
Non quererás interpoñerte
no seu camiño cara ao éxito, ou si?
Que? Que foi?
Queredes abrir para Nikki Narval hoxe?
Como? Vai en serio?
Non sei, Thelma.
Non creo que esteamos preparados.
Pero que dis? É unha oportunidade de ouro!
Sei que xa falamos disto,
pero non pensas lavar a pintura?
Non, meu.
Se o fago, estragareino todo.
Peggy, imos actuar!
NARVIÓN
Peggy, corazón, estás estupenda.
Esa roupa que? Compráchela nun rodeo?
Arre, cabalo!
Vic.
Ti sempre con ese enorme sorriso. Como me alegro.
Xa abonda!
Pero mira para aí. Estás feita unha estrela!
Es un anaco de algodón de azucre con patas.
Sen a miña banda, non son ninguén.
Vicky D! Como andas?
Ah, ola, par de burros.
Mira, comprei unhas pulseiras de diamantes a xogo.
E, mira ti por onde, están conectadas.
Vale...
Veña, moza. Vamos.
Si!
Mimá, si que lles gusta bailar.
Son os Piscimozos.
Disque se paran de bailar, morren.
Por aquí. Os unicornios primeiro.
Recoiro!
Creo que hai que subir á limusina.
Vémonos no hotel, rapaces.
O último é un burro fedorento.
Aburiño!
BENVIDOS Á FABULOSA LAS VEGAS, NEVADA
Ostras, que pasou?
Que noxo.
Mira o teu nome en luces de neon.
Vaia!
Por que pensa Vic que preciso unha unicornio
para vender entradas?
Nunca precisei abreconcertos!
Esa non che chega nin á aleta.
- A ver como improvisas. - Si, Megan.
Unha balea que canta.
Unha balea que canta moi ben.
Nado mellor ca ti
porque ti tes patas e eu cola.
Pero que...?
Ola, Nikki, querida.
Megan.
Esta poldriña rosa é Thelma a Unicornio.
Éche unha pequena gran fan túa.
Ola.
Pois que ben.
Nikki, mira que me es toxo.
Hoxe, por primeira vez,
temos a cantante viral que causa sensación: Thelma a Unicornio!
Vic, preciso a miña banda. Onde están?
Ai, non! Pensas que te abandonaron?
Abofé que non!
Non se sentirían preparados.
Eles nunca me farían iso.
Pobriña miña.
Sei a ilusión que che facía.
Queres que cancele o concerto?
Non, levo esperando isto toda a vida.
- Vouno facer. - Fantástico.
Sae aí e ensínalles a todos o especial que es.
Ola a todos. Son Thelma a Unicornio.
Neste mundo xigante
é fácil sentirse pequeno
cando non nos prestan atención.
Ninguén me ve
nin quere ser coma min,
mais voulles dar unha lección.
É a miña oportunidade de destacar.
Chegou o meu momento e vouno demostrar.
Querémoste, Thelma!
Xa estou cansa de esperar.
Prepárate mundo...
Thelma!
...porque vou triunfar.
A por todas!
A gañar!
E se caio, levántome e bótome a rir.
A por todas!
A gañar!
Acabouse o medo, non hai ninguén coma min.
Vic, que fas? Iso é para Nikki!
Parece que Vic Diamante pariu un novo diamante.
NIKKI E THELMA
- So, alto aí. - Temos que abrir para Nikki.
Pois chegades tarde.
É a miña oportunidade de destacar.
Chegou o meu momento e vouno demostrar.
Xa estou cansa de esperar.
Prepárate mundo, que vou brillar.
A por todas!
A gañar!
E se caio, levántome e bótome a rir.
Busca outro representante, Nikki...
A gañar!
...porque eu renuncio.
Non.
A por todas!
Si!
Moitas grazas. Grazas a todos.
Fóra do meu escenario!
Vouna mallar!
Non, por favor!
DJ, a miña música!
Fóra! Non te queremos!
Unicornio!
Queredes a esa?
Unicornio!
Tranquila, nena.
Síntoo, Vic. Non quería que pasase isto.
A supernova debe implosionar para que naza unha nova estrela.
E eu podo converterte na maior estrela do planeta, Thelma.
Grazas, pero xa teño a Peggy para me axudar coa música.
Thelma, se quedas con Peggy, nunca tocarás en Brillapalooza.
Non o entendes?
Se traballas comigo, garántoche que acabas nese escenario.
Xa... A miña banda pode vir comigo?
E non vai poder, corazón!
Traballa comigo e farei os teus soños realidade.
Thelma!
É unha oferta única que non se repetirá.
VIC DIAMANTE THELMA
Parabéns, querida unicornio.
Xa é oficial: somos socios.
Lisquemos de aquí antes de que nos empale.
Thelma!
Teño estes papeis que me converterían no teu fillo!
Asínasmos?
Mira, o teu unicóptero privado.
UNICÓPTERO
Mimá!
Thelma!
- Sóltame. Thelma! - Otis?
Onde andabas?
Estabámoste buscando. Tocaches sen nós.
E que ía facer, se me abandonastes?
Non tal.
Apareceu un mísil e rebentounos o coche.
Veña, Otis. Deixa de inventar.
Dime a verdade.
Non, en serio.
Mira, non quero discutir.
Vic prometeu meternos en Brillapalooza, así que vamos.
Sabía que che ía subir á cabeza.
Pero se dixeches que non querías actuar,
que non estabamos preparados.
Mamá, estate a molestar este burro?
Agarda, quen é este?
Son o seu fillo.
O teu fillo?
Si! Lisca de aquí.
E deixas que o teu fillo me fale así?
Otis, levo toda a vida soñando isto.
Farteime de que me ignoren.
Se é o teu soño,
por que o queres estragar finxindo ser outra?
Querémoste, Thelma!
Recuperarase Nikki Narval deste escándalo?
- Corre! - "Problemas no mar!"
Ou será o fin desta diva caída en desgraza?
Ollo, Nikki, que te substitúe
Thelma a Unicornio...
Escóitame ben, Megan.
A única forma de recuperar o meu trono e destruírmos a Thelma.
Ui, queres dicir que a asasinemos?
O que? Non, ho!
Hai que sacarlle os trapos sucios e tombarlle a carreira.
Todo o mundo ten segredos.
Que boa.
Es lista coma un allo, Nikki.
Debe ser ese cerebro de balea que gastas.
Grazas. O médico di que é case todo auga.
Bum, Nikki! Aí falaches!
A que esperas, logo?
Busca os segredos escuros desa unicornio!
Agora mesmo.
BALDES FERRUXENTOS
Tacatá!
Bo día, nubiña rosa de purpurina.
Tróuxenche fideos e lambetadas.
No sei que comedes os unicornios. Comes diso?
Vic, creo que cometín un erro gordísimo.
Ai, non. Que foi, meu amor?
Non debín deixar así a banda.
Anda, iso xa é auga pasada.
Non te preocupes,
que ti e mais eu imos facer maxia da boa xuntos.
Antes, debo dicirche unha cousa.
Dime.
Non son unha unicornio.
Non! Estas de broma, non si?
Ai, agarda. Tanto me ten.
Non che importa?
Non. Ti pensas que estes dentes son reais?
A verdade é a morte do éxito.
O aspecto é o máis importante nesta industria.
Rumia esa perliña de sabedoría e xa imos falando.
Si, señor.
Moi ben. Dime que debo facer.
Esa é a miña unicornio.
Tes sorte porque che vou explicar
o que me ensinei a min mesmo hai anos.
Os tres ces para triunfar.
Paso número un: cambiar.
Para triunfar, hai que cambiar a diario,
mesmo máis dunha vez.
Pero xa son unha unicornio.
Cambia de aspecto, é un consello.
Cambia de nome e tamén de cabelo.
Cambia de andar.
Cambia de estilo.
Ponte a bailar
e cambia de sorriso.
Paso un dos tres ces para triunfar.
Non parezo eu.
Xa verás!
Coa miña axuda, moi lonxe chegarás.
Coma unha estrela fareite brillar
e a galaxia has iluminar.
Só precisas os tres ces para triunfar.
PERFUMES S. A.
- Paso dous: colonia. - Como?
Perfume, eau de toilette,
para quitar o tufo, nena.
Cheiro mal ou algo?
Queres aplausos e ovacións?
Pois debes causar boa impresión.
Queres palabras fermosas?
Pois tes que ulir mellor que as rosas.
Co teu perfume darán un brinco.
Chamarémoslle Unicornia n.o 5.
Para brillares como a supernova,
debes usar unha fragrancia nova.
Será famosa de aquí a París.
Paso dous dos tres ces para triunfar.
Cando era un rapaz,
era un coitado, un ninguén.
Ninguén sabía o meu nome.
Non tiña parella de baile.
Dicían:
que noxo. Quen é?
E a fume de carozo fuxían.
Entón entendino todo.
Se quería ser alguén
e deixar de ser un ninguén...
Foi entón cando cambiei de nome de Dick Cargante a Vic Diamante.
Convertinme nun peixe gordo,
nun fabricante de estrelas.
Pero volta ao tema.
Sigo cos tres ces para triunfar.
Terceiro ce: asociación!
Non comeza por ce.
Só Vic Diamante interrompe a Vic Diamante.
- Perdón. - Por onde ía?
Unha estrela ten potencial.
Dúas combinadas? Iso xa é exponencial.
Se un famosiño contigo está,
verás que pasa ao dous astros chocar.
Tornaraste nunha constelación.
En todo o mundo causarás sensación.
Coa miña axuda moi lonxe chegarás.
Coma un cometa fareite brillar.
Hoxe nace unha estrela:
unha unicornio que deixará estela!
Cos tres ces de Vic, éche así!
Vic Diamante son eu, si!
Vic Diamante e os tres ces
para triunfar.
Tacatá!
E cal é o plan?
Que ben que preguntes.
Ves ese cabalo tan guapo de aí?
É Danny Machote,
a megaestrela de VideoTubeTube.
Un pracer coñecerte.
Para o carro. Non quero un mozo falso.
Fíxose famoso o ano pasado polos seus vídeos rumiando.
Aí vén o bolo!
BOLO!
Que noxo. E fíxose famoso por iso?
Ten mil millóns de visualizacións.
Vai saudalo e que salten as chispas para as cámaras.
O que?
Ábrete ao amor.
Vale, ti es o fabricante de estrelas.
Veña, dálle. Así me gusta.
Ah, grazas, Danny.
Nada, non o gastes todo dunha vez.
Ti debes ser Danny.
Ei! Ti es Thelma, non?
Queres ver unha cousa chulísima?
Pois non.
Non me vas seguir a corrente? Hai xente mirándonos.
Ostras, e esa voz?
Xa sabes. Isto é todo unha fachada.
- Eu estudo neurocirurxía. - En serio?
Hai que pagar a carreira.
Deámoslles o que queren.
Ben.
Ui! Aí vén o bolo!
- Si! - Encántame!
- Eh, Danny! - Rapaces, aquí!
- Danny! - Parelliña!
Sorride para a cámara!
Claro.
Desde que dona Egua Triste marchou,
os trasgos asediaron a ruta de Oregón.
Volverá algún día a normalidade ás pradarías?
Moitas grazas, forasteiro.
O pracer é meu.
Burronan!
Thelma?
Coidado!
Deixarte foi un enorme erro, Burronan.
Xuntemos a banda de novo e unamos forzas presto.
- Excelente idea. - Tarde de máis, meu.
Thelma xa ten compañeiro novo.
Como?
A parella de moda, Theldannymachicornio,
anunciou unha liña de produtos revolucionarios.
Si!
Probade os noso cereais, Thelmos e D-Flakes.
Ricos, ricos!
Como premio, agochei cinco pelos de unicornio en cada caixa.
Papádeos todos!
Síntoo, rapaces.
Benvidos a Estudios Supervendidos,
onde todo o noso se esgota ao momento.
Por aquí, con coidado.
Velaquí o meu santuario, onde se fai a maxia.
Notades o cheiro a éxito?
É a miña colonia.
Isto é xenial!
- E os instrumentos? - Ai, Thelmiña.
Deixa o numeriño, que estamos sós.
Perdoa. Ás veces penso que o personaxe
pode ser o auténtico eu.
Como está este.
Velaquí a sala de letras.
Esta é Bridget,
a máquina de IA que crea os nosos temazos.
Tedes ideas de cancións?
Si! Teño unha aquí mesmo.
CANCIÓNS
Non! Nós non facemos a música, parviña.
O ritmo dánolo o algoritmo.
Pero que dis?
Teño un caderno cheo de temas.
Só temos que gravalos.
E se facemos unha canción sobre o meu bolo?
En serio?
Moi boa idea, Danny Machote.
Bridget, fai un tema
sobre as partículas de comida a medio dixerir, o bolo.
Como non, Vic.
Calculando.
Bo traballo, Bridget.
Preparádevos,
que imos revolucionar o mundo.
DANNY MACHOTE EN
AÍ VÉN O BOLO
Dálle lume.
Non, menos. Pasácheste.
Súbelle á batería.
Oh, si.
Si.
Imos aló.
Perdón. Síntoo.
Hai que ver.
Hai xudías, galletas e ensalada.
Tamén ovos e grelos. Que pasada!
Pizza pepperoni e macarróns,
allos, salami... Cantas opcións!
Papo e papo. Non podo parar.
Movo o bandullo sen deixar de bailar.
Como até non poder máis
e logo agardo, agardo e agardo
até rumiar.
Aí vén o bolo.
Nada supera esta sensación. Nena, estouche feito un lambón.
Hai quen pensa que é moi vulgar
porque arrouta e fabrica gas.
Tanto dá o que a xente diga.
Non poden dicir que non mastiga.
A min o meu mozo gústame así.
É o mellor, o meu amor.
O que el fai non che importa a ti.
Danny Machote. Como quero o meu rapazolo.
Aí vén o bolo.
16. AÍ VÉN O BOLO
Abran paso, que veñen con todo.
Aí vén o bolo.
Estou namorado, namorado.
Aí vén o bolo.
Danny Machote, o máis tolo.
Nada supera esta sensación.
Nena, estouche feito un lambón.
Estou namorado, namorado.
Estou namorado.
- Estou namorado. - Estou namorado.
1. AÍ VÉN O BOLO
Aí vén o bolo.
Oh, xa o sinto.
Aí vén o bolo.
Oh, Danny Machote, o meu rapazolo.
Aí vén o bolo.
Estamos de primeiros nas listas! É incríbel!
Xa sabes que facer, Megan.
Sei, sei.
O SINGLE DO MOMENTO! AÍ VÉN O BOLO
Velaquí tes!
Ei, facede o Unicornio!
- O Unicornio. - O Unicornio.
Ei!
O Unicornio!
Escoitade, rariños.
Fostes o mellor que atopei por 20 dólares.
Pero non cobraredes
até conseguirdes que a unicornio se derrube.
Veña, tirade.
SERVIZOS PAM O MELLOR DO LUGAR
Thelma!
Reggie?
Mimá, estás feita unha estrela.
Asínasme isto?
Pero que dis? Pois claro.
Ola.
Otis? Isto é incríbel!
Que demo facedes aquí?
Peggy conseguiunos un concerto na zona.
Parabéns polo novo single.
Danny debe ser un sol.
Danny, asíname o póster!
Que ben!
Asínasme a urna da avoa?
Avoa!
Sabes que? Xa temos cantante.
Reggie, cala.
- Ah, si? - Non.
Ou sexa, si, pero...
- Thelma! - É ela.
Vaia.
Que ilusión coñecerte. Son moi fan!
Ah... grazas.
Quero cortarme un corno para ser coma ti.
A que é xenial?
Coñecerte é moi inspirador
porque cantas desde a verdade!
Es a artista máis auténtica da historia.
Xa.
Eh, estás parando a cola!
É mellor marchar.
Grazas por virdes.
- Abur! - Xa nos veremos.
Cóidate, Thelma.
Thelma!
Mi madriña! "Aí vén o bolo"
é candidata a vídeo musical do ano!
Vic Diamante volve triunfar!
FESTA DO BOLO
Era a única unicornio do meu arco da vella.
Oh, estaba soa
e sen motivos para brillar.
O vermello, amarelo, laranxa, verde
rosa e azul non eran para min.
Non.
Somos familia!
Só me ía o anil.
AMA O CORNO
Thelma!
Vivir no arco iris non estaba mal.
Non, parade! Xa abonda!
Mais un día estaba arriba
e, ao seguinte, atopábame fatal.
A vida non era todo fogos de artificio.
ABAIXO OS UNICORNIOS
Non tiña ninguén.
Sentíame caer polo precipicio.
Unicornio!
Tiven que cambiar, cambiar, cambiar.
Romper as cadeas
e botar a voar.
Tiven que cambiar, cambiar, cambiar.
Empezar de novo e mellorar.
Precisaba marchar e atopar o meu lugar.
CANCIÓNS
Un lugar seguro onde as miñas cancións poder cantar,
onde ser eu mesma
e a miña alma ver brillar.
E ese lugar
era ao teu carón.
Tiven que cambiar, cambiar, cambiar.
Romper as cadeas
e botar a voar.
Tiven que cambiar, cambiar, cambiar.
Empezar de novo e mellorar.
Tiven que cambiar, cambiar, cambiar.
Romper as cadeas e botar a voar.
Tiven que cambiar, cambiar, cambiar.
Empezar de novo e mellorar.
BALDES FERRUXENTOS
Era a única unicornio do meu arco da vella.
OTIS CHAMAR SMS
VIC RESPONDER
Thelma, teño moi boas novas!
Vas ser cabeza de cartel de Brillapalooza en dúas semanas.
- O que? - Díxenche que o conseguiría.
Agora lávate, anda.
Hoxe temos os Music Video Awards.
Ola! Quen te viste?
MUSIC VIDEO AWARDZ ESTA NOITE
Os mellores artistas reúnense hoxe en Hollywood
coa esperanza de gañar o premio ao mellor vídeo.
Por primeira vez desde o seu escándalo,
a voz de "Problemas no mar", Nikki Narval!
Xa estou aquí!
Fóra!
Fóra vós!
- Empurra, Megan. Sácame de aquí! - Tranquila!
Imaxinabas así as nosas vidas?
Nin en soños.
En fin, xa non hai volta atrás!
Sacádeme o lado bo.
Adiante.
Thelma volveu tolos os fans esta semana
ao anunciar que actuará en Brillapalooza.
Thelma?
- Morro por subir a ese escenario. - Thelma, aquí!
- Otis? - Quen vos viste?
Imos de Flavio Donzini.
Thelma?
Eh, faime caso!
Agarda, Thelma! Espera!
Veña, pequenos.
Desexádenos sorte. Abur.
O premio ás Mellores cellas nun vídeo musical
é para os Xemelgos Soprano!
Eses son do mellor que hai.
Ai, non! Thelma, estáseche desmontando a cara.
- Que? - Vai ao baño e arránxao.
Xa vai saír a nosa categoría.
Ai, non!
Ola, Thelma.
Mimá, rapaza! Déchesme un susto de morte.
Que facías aí metida?
Toma, só quería darche isto.
Ah, grazas.
Que raro. Non sabía que os cornos dos unicornios eran de quita e pon.
Que?
Por que me fas isto?
Vou devolver a Nikki á cima.
Unha cenoria?
O teu corno máxico é unha cenoria?
Xa sabía eu que os unicornios non existen.
Podo explicalo.
Non é necesario.
Cando publique este vídeo, todo o mundo saberá o que es:
unha poni impostora.
Morro por ver a cara que van poñer todos
cando descubran como os traizoaches.
Non, por favor. Non podo volver á miña vida de antes.
Dareiche o que queiras.
Xa é tarde, Thelma.
É hora de que todos vexan o lamentábel que es.
COMPARTIR
Agarda, para! Non!
Déixame...
Déixame desaparecer.
Non me volverás ver nin saber de min.
Será coma se nunca existise.
Moi ben.
Pero tes que marchar para sempre.
Se algunha vez tentas volver,
xa sabes o que pasará.
Adeus.
Thelma! Thelma, onde estás?
Desculpade, vistes unha unicornio rosiña
que canta sobre peidos e refluxo?
Non pode ser!
Thelma, por favor. Volve comigo. Thelma!
E o gañador do premio ao Mellor vídeo musical do ano
é "Aí vén o bolo", de Danny Machote e Thelma a Unicornio.
SAÍDA
Onde foi?
Misión cumprida.
Ben feito.
Volverás ser a número un.
Maldición! Thelma desapareceu!
Non quero alarmarvos, pero parece que perdemos a Thelma.
Como?
Non!
Podedes ver debaixo dos asentos a ver se está?
É unha unicornio pequeniña.
Igual a tedes debaixo do pandeiro.
CANCIÓNS
Hoxe, o mundo enteiro chora
a repentina desaparición
de Thelma a Unicornio.
Patrullas de voluntarios búscana usando todos os seus recursos.
Thelma!
- Thelma! - Thelma!
Mamá!
É como se toda a maxia e a esperanza do mundo se esvaecesen.
Thelma, onde estás?
Thelma, volve á casa. Precisámoste.
Thelma, querémoste.
Thelma, onde andas?
ONDE ESTÁ THELMA? 14 DÍAS DESAPARECIDA
PURPURINA - PINTURA
Ei, egua. Lévote?
Onde vas, moza?
A unha área de servizo para tirarme polo retrete.
Esa xa a coñecía.
Ao conducir, un dálle voltas á cabeza.
Eu, o que máis.
Tantas voltas lle dou que parezo unha nora.
Podo facerche unha pregunta?
Claro, adiante.
Algunha vez sentiches que vives unha mentira?
Meu, se eu che contase...
Fagamos un trato.
Acabo de prometerme coa muller dos meus soños,
pero oculteille un segredo enorme.
En serio?
E que é?
Non!
Son campión da rede clandestina de bailes country.
Hai unha rede clandestina?
Competimos en sumidoiros e vellos silos.
Mimá!
Chámanme Gregory Xemelgos de Ferro
porque os teño enormes.
E que problema hai? Por que non llo contas á túa moza?
Pois porque...
me dá medo, supoño.
E se odia eses bailes e me deixa?
Se te quere de verdade,
gustaralle todo de ti,
mesmo os bailes.
Ti cres?
A ver, iso espero.
Pase o que pase,
é mellor que vivir para sempre unha mentira.
Es perfecto tal e como es.
Mimá, ti seica non tes problemas ou que?
Si!
Para o camión!
Meu Deus!
- Pasa algo, non? - Dá a volta.
Debo volver.
A ver, déixame pór o intermitente.
Si!
DESAPARECIDA VÍCHELA? PELO ROSA
Thelma?
Thelma!
Onde andabas? Busqueite por todas partes.
Estás ben?
Estou, Otis. Estou ben.
Que preocupado me tiñas.
Non o merezo. Non debín abandonarvos.
Non importa. Volviches.
Non, si que importa.
Cagueina ben cagada.
Pensaba que os meus soños se farían realidade,
pero perdín as persoas que máis me queren.
Para, que me poño vermello.
Non, en serio.
Tanto me ten onde toquemos sempre que sexa xuntos.
Grazas, Thelma.
Tiñas razón.
Agora debo confesalo todo.
Agarda, dilo en serio?
É hora de demostrar quen é a auténtica Thelma.
Seguro que non queres poñer isto?
"Ponme na cabeza."
Sácame esa cousa de diante.
SEMPRE NA ESTRADA
Thelma!
Buscámoste por todas as partes.
Que tal, Reggie?
Ola, Thelma.
Peggy!
Síntoo. Non debín abandonarvos.
Acouga. Sabía que volverías.
Imaxino que xa o sabes, pero non son unha unicornio.
Xa, cheirei a pintura desde o principio.
Veña, rapaces. Vai empezar Brillapalooza
e ides subir a ese escenario.
Creo que vas precisar isto.
Miles de fans de todo o mundo
reúnense en Brillapalooza, o evento musical do ano.
Mentres choramos
a desaparición de Thelma a Unicornio,
as principais estrelas viñeron substituíla.
Si!
Romper fai dano...
ONDE ESTÁ THELMA?
Dálle!
Descubrín o teu engano.
Porén, moitos fans aínda teñen esperanza
de que a súa querida unicornio volva.
Ola, moradores da terra!
Estades preparados?
...cunha cleptómana!
Romper doe...
Mentres tanto, Nikki Narval está de volta
para reclamar a súa coroa de raíña do pop.
Grazas, moitas grazas.
Que me tapas o espiráculo.
Se algún ve alguén facéndose pasar por Thelma,
informádeme inmediatamente.
Algunha dúbida?
É mal momento para pedir unha pizza?
Dixen que viñésedes comidos.
- A traballar! - Adoro o meu traballo!
Reggie, cres que funcionará?
Ti confía en min.
Temos a Chuck ao teléfono.
Listo para xogar ao Concurso do millón?
Abofé, Bill.
Como entramos?
Sei abrir cadeados.
Adiante!
Chuck, por un millón de dólares, completa o título.
Riciños de ouro e os tres... Que máis?
Chuck, estás aí?
Se non contestas, paso á seguinte chamada.
Boa sorte para a próxima. Abur.
Perdón. Riciños de ouro e os tres osiños.
Ola?
SUPERSANITARIOS PETER
Veña, Reggie. Adiante.
Dáme un minuto, home.
POLÍTICA
Pero estes...
Bulide. Matóns ás 12.
Que facedes aquí?
Intrusos!
Intrusos! Solicitamos reforzos!
Mimá, iso foi... Ai!
Perdón.
Dálles duro, Peg.
Axiña! Xa os contemos nós.
Sígueme. Ao escenario.
Ei!
Alguén pediu unha pizz...
Tomade esa, papóns!
Temos un 10-96.
Hai un código para esta situación?
Entraron no perímetro!
Buscamos unha poni e un par de burros.
Como?
Bingo.
FALSA! COMPARTIR
SEN BATERÍA
Que?
Eh!
Perdón.
É todo recto.
Alto! Non vos movades!
Por aquí!
PISO 1
Amósalles o que sabes, Burronan.
Será un pracer.
Tes o que tes
onde o hai que ter,
onde o hai que ter.
Grazas, moitas grazas.
Quérovos, rapaces.
Ei, abride.
Que facemos?
Nada. Estades atrapados.
Ola, Thelma.
Pensaches que podías meterte aquí
e roubarme o protagonismo?
Non, Nikki. Xúroo.
Pois sorpresa: non es nada sen os teus brillos.
Só unha poni inútil que ninguén quere escoitar.
Eu son a estrela do corno.
Bum! Nikki é auténtica, non un sucedáneo.
Nikki, non queremos problemas.
Queres volver brillar?
Pois xa verás.
APAGADO DE EMERXENCIA
Detenos!
Non vas romper a banda.
Por fin, Thelma! Estamos en Brillapalooza!
Unha máis!
Agora veño. Debo facer unha cousa antes.
Agarda!
Thelma!
Quen son eses?
- Bu! Fóra do escenario! - Bu!
- Que facemos? - Non sei.
Ai.
- Bu! - Fóra!
Thelma?
Que fas?
Ola a todos.
Seguro que vos preguntades onde estaba.
Non vos culpo.
Eu tamén mo pregunto.
Desde pequena,
sempre soñei con actuar neste escenario.
Cría que non o lograría polo meu aspecto.
Algo dentro de min dicía que non tiña o que hai que ter.
Pero, un día, pasou unha cousa moi tola
e todos empezaron a prestarme atención.
Pero esta non son eu.
Esta son eu.
Son Thelma.
Bu!
Fóra!
Síntoo moito.
Non quería facervos dano.
Cría que era a única forma de que me escoitásedes.
Agora, gustaríame cantarvos unha canción.
Comecei a escribila de nena,
mais nunca souben que dicir até agora.
Veña, rapaces. Ao tema.
Non mires atrás. Chegaches moi lonxe.
Deixa que as bágoas que choraches
che recorden quen es hoxe.
Percorriches medio mundo só para descubrir
que todo o que precisabas estaba dentro de ti.
Mostra a túa luz única e real.
Unha entre un millón,
pura e orixinal.
A perfección e só un ideal.
Ti refulxes como es, tal cal.
Cando as nubes negras oculten o sol,
cando che falte o aire e os tronos calen a túa voz,
lembra que a luz sempre prevalecerá.
Ponte de pé e prepárate para brillar.
Unha entre un millón.
Nunca perfecta,
mais sempre real.
Nunca perfecta.
Recorda que es fermosa.
Recorda que es pura maxia.
Deixa a túa luz brillar.
Recorda que es fermosa.
Chegaches xa moi lonxe. Non mires atrás.
Nikki, corazón!
Aínda precisas representante? Teño un oco.
Otis, sabes de que é hora?
E non vou saber!
Ti sabes de que é hora?
Abofé que o sei.
- Ai. - Como que "ai"?
Saquei un 32.
Un semiorco con intelixencia baixísima
roubouche 35 quilos de pan.
E non podo cagar unhas lambetadas?
Tecnicamente, si,
pero, como tes disentería, non sei se é moi boa idea.
Ei, lacazáns!
Acabou o descanso.
Temos un disco que gravar.
- Xa imos, Peggy. - Thelma!
Tiras unha foto connosco? Por favor.
Claro.
Moi ben, pegádevos un chisco máis.
Non o podo crer. Xa non teño conxuntivite.
Perfecto. Sorride en tres...
PLUMAS - PEGAMENTO
dous...
e un.
Que?
Todo o que buscas fóra non o atoparás,
non.
Lembra que o ouro está no teu interior.
Virán mil atrancos que terás que superar.
Oh, si.
Mais non te rendas, ten valor. Halo lograr.
Se me critican, sigo ao meu aire.
Non hai palabras que poidan derrubarme.
Non perdo o foco, non perdo o alento.
É o meu momento!
Tic, tac. Hora de brillar.
Nena, es unha mina de ouro.
Sen medo, a gañar.
Mírate, es unha mina de ouro.
Brava, vas triunfar.
Nena, nena, es unha mina de ouro.
Un corazón
sen par.
Nena, nena, es unha mina de ouro.
Hoxe vencen os perdedores.
Sexas gordo, fraco,
baixo ou alto.
Xuntos somos máis fortes.
Colle as rendas, a galopar. Xa ninguén te poderá parar.
Tic, tac. Hora de brillar.
Nena, es unha mina de ouro.
Sen medo, a gañar.
Mírate, es unha mina de ouro.
Brava, vas triunfar.
Nena, nena, es unha mina de ouro.
Un corazón sen par.
Unha mina de ouro.
Confía, sigue así.
Oh, unha mina de ouro.
O ouro está dentro de ti.
De ti.
BALDES FERRUXENTOS
Subtítulos: Noelia Bernárdez Alonso